recursal/SuperWikiNEXT-32B huggingface dataset:
"**Ja päike tõuseb**" on Ernest Hemingway esikromaan. Romaan on pilguheit niinimetatud kadunud sugupõlvele, mis kannatab Esimese maailmasõja armide all. 

Raamatu pealkiri on võetud Vana Testamendi Koguja raamatust 1.5: *"Ja päike tõuseb ja päike loojub ning läheb tagasi oma paika, kust ta jälle tõuseb."*

Sisu
----

Raamatu peategelased on Jake Barnes ja ta sõbrad-tuttavad, kelle elu möödub lõbutsedes, juues ja pidutsedes, kuid mis on ometi kantud sügavast isiklikust traagikast. Sisemine valu hoitakse aga endas – mured juuakse maha, et mitte mõelda. Neil puudub võime luua tugevaid sidemeid ning isegi millestki sügavamalt hoolida. Tegelastevahelised kõnelused on justkui sunnitud ja monotoonsed, kasutatakse pidevalt samu fraase. Inimesi (selles raamatus Robert Cohni), kes on sõjast enamasti mõjutamata jäänud, põlastatakse, peetakse hulludeks, sest nad on veel võimelised pühenduma ja tõeliselt armastama. Romaani sõlmpunktiks on *fiesta* Pamplonas, mis toob peategelaste suhetesse suuri muudatusi.

Eestikeelsed väljaanded
-----------------------

* "Ja päike tõuseb". Eesti Riiklik Kirjastus, 1961.
* "Ja päike tõuseb". Eesti Raamat, 1978.
* "Ja päike tõuseb. Fiesta". Pegasus, 2007. ISBN 9789949425563
* "Ja päike tõuseb". Eesti Päevaleht, 2007. ISBN 9788498199260

Välislingid
-----------

* Peeter Olesk, "Romaaniülikool: Ernest Hemingway "Ja päike tõuseb"" – Eesti Päevaleht, 25. jaanuar 2008.
**Turu hõlvamine**, ehk olemasoleva toote müügi laiendamine olemasolevatel turgudel on mõõt või tegevus, mis näitab, kui palju kliendid toodet või teenust kasutavad, võrreldes selle toote või teenuse hinnangulise koguturuga. Turu hõlvamist võib kasutada ka strateegiate väljatöötamisel, mida kasutatakse konkreetse toote või teenuse turuosa suurendamiseks.

Turu hõlvamine võib abiks olla ka siis, kui müük aeglustub. Klientidele tuleb sageli tutvustada ettevõtteid ning meenutada, miks nad konkreetse ettevõtte kaupu või teenuseid vajavad. 
Võimaliku turu suuruse määramiseks saab kasutada just turu hõlvamist. Kui koguturg on suur, võidakse julgustada tööstusele uusi turule sisenejaid, et nad saaksid turuosa või protsendi selle sektori potentsiaalsete klientide koguarvust.

Strateegiad
-----------

**Hinna korrigeerimine**. Üks kõige sagedasemaid turu hõlvamise strateegiaid on toodete hinna korrigeerimine. Ettevõtete sihiks on näiteks hinnaalanduse kaudu müüa rohkem, kuna see on efektiivne viis meelitamaks potentsiaalseid kliente. Hiljem saab pärast alternatiivsete kaupade hinna analüüsimist kas hindu tõsta, et ostjatele näidata kui väga ületab konkreetse toote või teenuse kvaliteet konkurentide oma või hoopis alandada maksumust, et võluda potentsiaalseid tarbijaid mõistlike hindadega.
Mõlemal juhul ei tasu sellega üle pingutada, kuna see võib tunduda kahtlane (liialt hindade alandamine võib osutada madalale kvaliteedile ja kõrged hinnad võivad jätta mulje, et ettevõttel on ainult üks eesmärk – teenida tulu). Nii võivad kliendid hakata kahtlema ettevõtte kvaliteedis, õigsuses ja usaldusväärsuses.

**Turustuskanalid**. Üheks kõige edasiviivamaks komponendiks turu hõlvamise strateegiate puhul on turustuskanalid. Näiteks kui ettevõtte peamiseks sissetulekuallikaks on müük jaemüügipunktide kaudu, võib see avada teisi kanaleid nagu e-posti- ja teleturundus. 
Samuti saab sel viisil suurendada toodete müüki, turunduskanaleid ning lisaks saada turul lisaruumi ja üldist kasumlikkust.

**Kasutamise suurendamine**. Turu hõlvamist saab suurendada toodete tarbimise kaudu. Näiteks kasutades efektiivseid turundusstrateegiaid, suurendab see teadlikkust toote osas kindlates piirkondades, mis ajendab suuremale hulgale toote tarbimisele ja omakorda kasvatab turuhõlvet.

**Reklaami suurendamine**. Rohkem reklaamidesse aja panustamine võib drastiliselt tõsta turu hõlvet. Reklaam on efektiivne viis suurendamaks teadlikkust kindla brändi osas. Peale selle saavad ettevõtted luua kas lühi. või pikaajalisi kampaaniaid ning struktureerida neid vastavalt oma eelarvele ja vajadustele.

**Toodete täiendamine**. Parim tava klientidega suhtlemiseks ja nende kaasamiseks on teavitamine toote paremaks muutumisest. Täiustatud toode äratab tarbijates huvi, sest ostjad soovivad alati paremat ning võimaluse avanedes liiguvad nad selle poole. Seega on toote regulaarne värskendamine ja pakendi muutmine tõenäoliselt ettevõttele kasulik.

Viited
------

1. 1 2   Market penetration
2. 1 2 3 4 5  Market Penetration Strategy: Definition & Pros and Cons
3. 1 2 3 4 5  Market penetartion
**Jaagup Loosalu** (kuni 1923. aastani **Jakob Veide**, pärast seda **Jakob Loosalu**, ka **Jakob Loosalu-Veide**; 1. jaanuar 1898 Kadja, Triigi vald, Harjumaa – 5. mai 1996 Pärnu) oli eesti kirjastaja, ajakirjanik, põllumajandusteadlane ja poliitikategelane.

Ta sündis Loosalu talus rentnik Jüri Veide perekonnas. Õppis aastatel 1906–1912 Triigi ministeeriumikoolis, 1917–1920 Tallinna õhtugümnaasiumis, 1920–1928 Tartu Ülikoolis agronoomiat, 1928–1939 õigusteadust, 1940–1945 agronoomiat.
1973. aastal kaitses ta Kiievi Üleliidulises Suhkrupeedi TUI-s põllumajanduse erialal kandidaadi kraadi.

Aastatel 1915–1917 töötas Tallinnas töölise, voorimehe, kohtu- ja kontoriametnikuna. Osales Vabadussõjas Tallinna kooliõpilaste pataljonis. Aastatel 1920–1924 oli haridusministeeriumi rändlektor ja instruktor.

1922–1924 oli ta ajakirja Asunik vastutav toimetaja, 1924–1926 ajakirja Uus Talu tegevtoimetaja, 1927–1930 ajakirja Maa peatoimetaja, 1930–1934 Maalehe peatoimetaja. Aastatel 1932–1934 oli ta Tapa Sõnumed, 1927–1938 Uudislehe ja 1932–1940 Jutulehe väljaandja.

1927. aastast oli ta Harju maavolikogu liige. Loosalu oli III, IV ja V Riigikogu liige.

Aastatel 1946–1950 oli ta Jõgeva sordikasvatuse teadussekretär. 1951–1963 oli ta teadur Lätis. 1963–1967 töötas Polli katsejaamas.

Tunnustus
---------

* 1993 Pärnu vapimärk (Vabadussõja veteran)
* 1993 Pärnumaa vapimärk (Vabadussõja veteran)

Viited
------

1. 1 2 3 4 5  Loosalu, Jaagup[*alaline kõdulink*] Eesti biograafiline andmebaas ISIK (vaadatud 22. oktoobril 2014)
2. ↑  Harri Allandi. "Ajalehe Sonumed ajalugu". *Tapa Vallavalitsus*.

Ğ==Välislingid==

* Foto
* Foto
* JAAGUP LOOSALU – in memoriam Agraarteadus, 1996
* KIRJUTAMATA MEMUAARE. Jaagup Loosalu. Raadiosaade
* KIRJUTAMATA MEMUAARE. Jaagup Loosalu. 01. Raadiosaade
* KIRJUTAMATA MEMUAARE. Jaagup Loosalu. 02. Raadiosaade
* Loosalu, Jaagup Eesti entsüklopeedia
* Bibliograafia Eesti rahvusbibliograafia
* Album Academicum Universitatis Tartuensis 1918-1944
**Taavi Peetre** (5. juuli 1983 Hiiumaa – 11. september 2010 Tamula järv) oli Eesti kergejõustiklane (kuulitõukaja).

6. juulil 2010 Viljandis Kuldliiga etapil tõugatud isiklik rekord **20.33** on Eesti kõigi aegade teine tulemus. Pikka aega püsis isikliku rekordina 6. augustil 2004 Riias Balti matšil tõugatud 20.30. Eesti rekord on 20.53 ja selle tõukas 1979. aastal Ungaris Heino Sild.

Taavi osales Ateena olümpiamängudel kuulitõuke kvalifikatsioonivõistlusel. Isiklike rekordite võrdluses oli Peetre 39 kuulitõukaja seas 30. kohal. Võistluse lõpuprotokollis kuulus talle 26. koht tulemusega 19.14. Viimasena pääses lõppvõistlusele tulemusega 20.04. Kvalifikatsiooninorm oli 20.40.

Pekingi olümpiamängudel sai ta kuulitõuke kvalifikatsioonivõistlusel tulemuse 19.57. See andis 26. koha, millega lõppvõistlusele ei pääsenud.

Kettaheites on tema isiklik rekord USA-s heidetud 60.84.

Peetre hukkus 11. septembril Tamula järvel kalal olles paadiõnnetuse tagajärjel. Tema surnukeha leiti veest 14. septembril.

Isiklikku
---------

Taavi Peetre oli 192 cm pikk ja kaalus 112 kg. 

Peetre oli pärit Hiiumaalt Putkaste külast.

Taavi kuulus Tartu Ülikooli Akadeemilisse Spordiklubisse ja treenis Aleksander Tammerti juhendamisel. Varem on Peetret juhendanud ka Ants Kiisa.

Peetre oli kirglik kalamees.

Viited
------

1. ↑  "Kuulitõukaja Taavi Peetre uppus Tamula järve" Postimees, 11. september 2010
2. ↑  Peetre surnukeha leiti üles ERR Uudised, 14. september 2010

Välislingid
-----------

* Taavi Peetre Rahvusvahelise Kergejõustikuliidu kodulehel Muuda Vikiandmetes
* Biograafia ESBL-is
**Neo-vedaanta**, samuti **hindu modernism, neo-hinduism****, globaalne hinduism** ja **hindu universalism****.**

Lääne õpetlaste poolt kasutusele võetud mõiste mõnede hindu mõtlejate ja reformijate (nagu Vivekānanda, Gāndhī ja Aurobindo Ghose) ja institutsionaalsete liikumiste (nagu Brahmo Samaj) kristluse ja lääne mõtlemise mõjule ning väljakutsetele vastuseks tekkinud vormide kohta 19. sajandi algusest kuni iseseisvumiseni (1947).

Peamine "neo-hindu" seisukoht tuleneb hindu dharma kui põhialustelt kõikehaarava ning vägivallatuse (ahiṃsā) ja kaastunde põhimõtetel baseeruva eetilise usundi (sādhāraṇa dharma) ümber määratlemisest vastandina traditsioonilisele partikularistlikule või svadharma (:fr) seisukohale varṇāśramadharma osas.

See omakorda viis erinevate sotsiaalreformide toetamiseni, eriti seoses kastisüsteemiga.

Viited
------

1. ↑  W. J. Johnson (2009). "Neo-Hinduism". *A Dictionary of Hinduism*. Oxford University Press.
2. ↑  Frank Morales. "Neo-Vedanta: The problem with Hindu universalism".
**Ifoghasi lahing** (ka **Tigharghâri lahing** või **Ametettai lahing**) oli Põhja-Mali konflikti lahing, mis leidis aset 18. veebruarist 31. märtsini 2013. Prantsusmaa ja Tšaadi sõjaväed võitlesid salafist-džihadistlike grupeeringutega, mida juhtisid Al-Qaeda islamistlikus Magribis ja Ansar Dine. Pärast varasemaid lüüasaamisi Konna ja Diabaly lahingutes taganesid džihadistid Timbuktust ja pagesid enda baasi Adrar des Ifoghasi Adrar Tigharghari mäel Kirde-Malis. Prantsusmaa väed asusid põgenevaid islamimässulisi jälitama ning taastasid kontrolli Tessaliti ja Aguel'hoci linnade üle. Tighargharil käivitati operatsioon Panther. 18. veebruaril alanud kokkupõrked toimusid peamiselt Ametettai orus. Terroristide väed sattusid kahe soomuskolonni vahele lõksu, Prantsuse väed tulid läänest ning Tšaadi väed idast. Jalgsirännakuga suutsid dessantväelased džihadiste üllatades võitlusesse põhjast sekkuda. Koalitsiooniväed vallutasid oru 3. märtsil ning džihadistid hakkasid Tighargharilt taanduma. Järgnevatel päevadel jätkusid vähemintensiivsed kokkupõrked. Sõjategevus lõppes 31. märtsil. Ifoghasi lahing oli Mali sõja pöördelahing, kuna terroristid kaotasid enda põhilise tugipunkti Sahelis ning lõviosa Mali armeelt või Liibüast saadud varustusest.

Viited
------

1. ↑  "Tribute to Captain Hassan Abdel Aziz Adam and his Men". *Mali Actu*. 23. veebruar 2013. Originaali arhiivikoopia seisuga 28. aprill 2013. Vaadatud 16. november 2014.
2. ↑  "Dans les roches de l'Adrar de Tigharghâr, une bataille cruciale est engagée". Lemonde.fr. 28. veebruar 2013. Vaadatud 22. veebruar 2018.
3. ↑  Jean-Christophe Notin, La guerre de la France au Mali, Paris, Tallandier, 2014, 650 p.
4. ↑  La-Croix.com (28. mai 2013). "La bataille de l'Ametettai du général Barrera au Mali". *La Croix*. Vaadatud 12. september 2018.
**Skaudvilė** (Helifaili info leedu i) on linn Leedus Tauragė rajoonis, Skaudvilė valla halduskeskus. Linn asub Ančia jõe kaldal, merepinnast 119 meetri kõrgusel.

Linnas on gümnaasium ja kool erivajadustega lastele. Skaudvilės on ka raamatukogu. Vaatamisväärsusteks on luteri kirik aastast 1827 ja katoliku kirik aastast 1797, samuti selle XIX sajandil püstitatud kellatorn. Ančia jõe ääres asub paljand.

2011. aasta rahvaloenduse andmetel oli Skaudvilė elanikkonnast leedulasi 98,72%, venelasi 0,64% ja teiste rahvaste esindajaid samuti 0,64%.

Ajalugu
-------

Skaudvilė alevit mainiti esimest korda aastal 1760, sealset mõisa aga aastal 1645. Kiiremini hakkas asula arenema XIX sajandil, mil sealt ehitati läbi Riiast Tilsitisse viiv raudtee. Tsaari ajal olid asula venekeelsed nimekujud Скавдиле ja Скавдвиле.

Aastal 1915 rajati alevi juurde sõjaväele kuulunud lennuväli. Kui seni kitsarööpmeline raudtee laiarööpmeliseks ümber ehitati, siis valiti sellele uus trass, millest Skaudvilė jäi eemale.

Nõukogude ajal rajati Skaudvilėsse mitmeid tööstusettevõtteid, nende seas juustutehas, õmblusvabrik, keraamikatehas. Aastal 1950 sai Skaudvilėst linn.

Pilte
-----

* SkaudvilėSkaudvilė
* Skaudvilė gümnaasiumSkaudvilė gümnaasium
* Skaudvilė luteri kirikSkaudvilė luteri kirik
* Skaudvilė katoliku kirik ja kellatornSkaudvilė katoliku kirik ja kellatorn
* SkaudvilėSkaudvilė
* Skaudvilė paljandSkaudvilė paljand
* Skaudvilė erikoolSkaudvilė erikool
* SkaudvilėSkaudvilė

Tuntud elanikke
---------------

* Irene Piotrowski - Kanada sprinter
* Audronius Beišys - Leedu sõjaväelane

Viited
------

1. ↑  Resident population by city / town at the beginning of the year, vaadatud 12.02.2023.
2. ↑  "Arhiivikoopia". Originaali arhiivikoopia seisuga 1. august 2015. Vaadatud 29. jaanuaril 2015.`{{netiviide}}`: CS1 hooldus: arhiivikoopia kasutusel pealkirjana (link)
3. ↑   Скавдиле. Энциклопедический словарь Брокгауза и Ефрона, Kd. 30 (59) : Сим — Слюзка. С.-Петербургъ, 1900. 157 lk.
4. ↑  Скавдвиле. Географическо-статистический словарь Российской империи, Kd. 4 (Павастерортъ — Сятра-Касы). СПб, 1868, 617 lk.

Välislingid
-----------

 Skaudvilė – pildid, videod ja helifailid Wikimedia Commonsis
* Alev portaalis vietoves.Lt
August Ein
**August Eduard Ein** (20. august 1893 Kiltsi, Väike-Maarja kihelkond – 17. detsember 1986) oli eesti vaimulik.

Ta löpetas aastal 1916 Hugo Treffneri Gümnaasiumi. Tartu Ülikoolis õppis ta aastatel 1916–1917 arstiteadust ja ajalugu ning aastatel 1918 ja 1920–1922 usuteadust. Ta osales aastatel 1918–1920 Vabadussõjas.

Prooviaastal oli ta Viljandi Pauluse koguduses. Ordineeriti 16. septembril 1923 õpetajaks. Ta oli aastatel 1923–1944 Võnnu Jakobi koguduse õpetaja, olles aastatel 1935–1945 veel Valga praostkonna praost. Aastatel 1945–1946 teenis ta Nõo ja Kambja kogudust. 

Aastatel 1946–1954 oli ta vangilaagris ja sunnitööl. Aastatel 1955–1976 oli ta Järva-Jaani Ristija Johannese koguduse õpetaja.

August Ein suri aastal 1986 ja ta on maetud Tartu Pauluse kalmistule.

Viited
------

1. ↑
2. ↑  Kristjan Luhamets. Kambja kihelkonna ajalugu. Ilmamaa. Tartu 2011
3. ↑  Konrad Veem Eesti Vaba Rahvakirik Dokumentatsioon ja leksikon EVR. Stockholm 1988

Välislingid
-----------

* *Album Academicum Universitatis Tartuensis 1918-1944*
**Jungholz** on vald Austrias Tirooli liidumaal Reutte ringkonnas.

Vallas elas 1. jaanuaril 2010 299 inimest ja valla pindala on 7 km². Valla asustus paikneb Tannheimi orus 1054 m kõrgusel merepinnast.

Vald on Austria põhiosaga (Schattwaldi vallaga) ühenduses vaid Sorgschrofeni mäetipu (1636 m) kaudu. Teeühendus on vallal vaid Baieriga. Seetõttu on Jungholz Austria ja Tirooli funktsionaalne eksklaav. Naabervallad on Bad Hindelang (edelas), Wertach (läänes ja põhjas), Nesselwang (kirdes) ja Pfronten (idas).

3. mail 1868 sõlmitud tollilepinguga on Jungholz majanduslikult Baieriga seotud. Enne euro kasutuselevõttu kehtis vallas Saksa mark. Vallas on kolm pangakontorit, mistõttu see on Austria tihedaima pangakontorivõrguga asula (100 elanikku ühe kontori kohta). Austrias kehtiva pangasaladuse tõttu hoiustavad seal oma raha paljud sakslased.

Umbes pooled valla elanikest on Saksamaa kodanikud.

Jungholz

Viited
------

1. ↑

Välislingid
-----------

* Jungholzi koduleht

Reutte ringkonna vallad

* Bach
* Berwang
* Biberwier
* Bichlbach
* Breitenwang
* Ehenbichl
* Ehrwald
* Elbigenalp
* Elmen
* Forchach
* Grän
* Gramais
* Häselgehr
* Heiterwang
* Hinterhornbach
* Höfen
* Holzgau
* Jungholz
* Kaisers
* Lechaschau
* Lermoos
* Musau
* Namlos
* Nesselwängle
* Pfafflar
* Pflach
* Pinswang
* Reutte
* Schattwald
* Stanzach
* Steeg
* Zöblen
* Tannheim
* Vils
* Vorderhornbach
* Wängle
* Weißenbach am Lech
**Tugevvoolupaigaldis** on energiatehnikas kasutatav elektripaigaldis. Tugevvoolupaigaldistes on tööpinge vähemalt 50 volti vahelduvvoolu korral ja 120 volti alalisvoolu korral, mis mõlemad on inimesele ohtlikud pinged (vt elektrilöök).

Eestis on elektritööde teostajal kohustus registreerida vastutav pädevustunnistusega spetsialist majandustegevuse registris (). 

Elektriala pädevuse info on lahti kirjutatud juba kehtetu määrusega 

Tugevvoolupaigaldise ehitamine algab reeglina elektripaigaldise projekteerimisest, sellele eelnevalt projekteerimisülesande koostamisest.

Kõikide uute või rekonstrueeritavate elektripaigaldiste valmimisel on tööde teostajal vaja taotleda elektripaigaldisele audit, mida on õigus teha akrediteeritud inspekteerimisasutusel (). Auditi, varem ka nõuetekohasuse (nõuetele vastavuse) tõendamise tunnistus on ehitise jaoks üks vajalikest dokumentidest, mis vaja esitada elektripaigalduse ohutuse tõendamiseks omavalitsusele (linnast, vallast) enne ehitisele kasutusloa saamist või elektri võrguettevõttele uue elektripaigaldise pingestamiseks (elektri sisselülitamiseks).

Vaata ka
--------

* Nõrkvoolupaigaldis
* Juhistikusüsteem
**Jung Joon-young** (korea keeles: 정준영) (sündinud 21. veebruaril 1989 Jakartas Indoneesias) on Lõuna-Korea laulja ja laulukirjutaja, raadiosaatejuht ja näitleja.

Lapsepõlv
---------

Isa töökoha tõttu kolis ta sageli. Kuigi ta sündis Indoneesias Jakartas, on ta lapsepõlves elanud ka Hiinas, Prantsusmaal, Filipiinidel ja Jaapanis. Lõuna-Koreasse kolis ta 19-aastaselt, et pühenduda muusikukarjäärile.

Karjäär
-------

Esmakordselt kogus ta populaarsust Mneti talendisaates "Superstar K4" (2012), kus saavutas 3. koha. 2013. aastal sai temast KBS-i telesaate "2 days & 1 night" 3. hooaja noorim liige. 2014. aastal juhtis ta oma raadiosaadet MBC FM-i "Jung Yoon-Youngi Simsimtapa", debüüdi teleekraanil tegi ta 2015. aastal filmis "Love Forecast". Alates 2015. aastast on Joon-Young olnud rokkansambli Drug Restaurant (varem JJY Band) solist, avaldades nende esimese albumi "Escape to Hangover" 2015. aasta mais.

Pärast tema ametlikku debüüti esimese minialbumiga 2013. aasta oktoobris võitis Joon-young uue meessooloartisti (New Male Solo Artist) auhinna 3. Gaon chart Music Awardsi auhinnagalal. 26. juunil 2014 avaldas ta oma teise minialbumi "Teenager", mille ta ise produtseeris. Albumil oli 6 Yoon-youngi kirjutatud laulu. Esimene etteaste välisriigis oli Joon-youngil 2014. aasta juulis Taipeis. 2014. aasta novembris oli ta kontserditurneel Hiinas, esinedes Pekingis, Shenzhenis ja Shanghais. Ameerika kontserdidebüüdi tegi Joon-young 2014. aasta K-CONil nii esineja kui ka õhtujuhina.  

Jung Joon-youngi fänne nimetatakse Jungbrahimovicideks, mis tuleneb Rootsi jalgpalluri Zlatan Ibrahimovići nimest.

Seriaalid
---------

| Pealkiri | Telekanal/aasta | Roll |
| --- | --- | --- |
| The Sound of Your Heart (마음의 소리) | KBS2 / 2016-2017 | naaber |
| The Producers (프로듀사) | KBS2 / 2015 | Cindy vihkaja (*antifan*) |
| The Lover (더 러버) | Mnet / 2015 | Jung Young-Joon |
| Fated to Love you (운명처럼 널 사랑해) | MBC / 2014 | raadiosaatejuht |
| Monstar (몬스타) | Mnet-tvN / 2013 | noor Han Ji-Woong |

Viited
------

1. ↑
Julius Junttila (2012)
**Julius Aleksanteri Junttila** (sündinud 15. augustil 1991 Oulus) on Soome jäähokimängija, kes mängib ründajana Soome kõrgliiga klubis Oulun Kärpät.

Oulun Kärpätes alustas Junttila ka klubikarjääri. Soome kõrgliigas debüteeris ta hooajal 2009–10. Kärpätega on ta tulnud Soome meistriks aastatel 2014, 2015 ja 2018. Hooaja 2017–18 väljalangemismängudes oli ta resultatiivseim mängija (14 punkti) ja suurim väravakütt (8 väravat) ning ta pälvis väljalangemismängude väärtuslikumale mängijale antava Jari Kurri auhinna. Hooaja 2017–18 põhiturniiril sai ta kirja 13+39 ning ta pälvis lisaks põhihooaja väärtuslikumale mängijale antava Lasse Oksaneni auhinna. Samuti valiti ta liiga hooaja sümboolsesse koosseisu.

Lisaks Kärpätele on ta mänginud Rootsi kõrgliiga klubis Luleå HF (hooaeg 2016–17), KHL-i klubis Novosibirski Sibir (hooaeg 2018–19), Rootsi kõrgliiga klubis Växjö Lakers HC (hooaeg 2018–19) ning KHL-i klubis Jokerit (2020–2022).

Soome jäähokikoondise koosseisus osales Junttila 2018. aasta taliolümpiamängudel.

Viited
------

1. ↑   (vaadatud 6.4.2022)

Välislingid
-----------

* Julius Junttila hockeydb.com lehel
August Alle, 1917
August Alle haud Metsakalmistul
**August Alle** (31. august 1890 Viljandi – 8. juuli 1952 Tallinn) oli eesti kirjanik.

Ta sündis Viljandis kiviraiduri pojana. 

Tema haridustee algas Viljandi kihelkonnakoolis, kust ta läks edasi õppima Narva õhtukooli. 1915. aastal sooritas ta eksternina gümnaasiumi lõpueksamid Orjolis. 1915–1918 õppis ta Saratovi ülikoolis arstiteadust. 1919. aastal oli ta lühikest aega Tartu ajalehe "Odamees" tegevtoimetaja. 1937. aastal lõpetas Alle Tartu Ülikooli õigusteaduskonna.

Saratovi ülikooli lõpetamise järel töötas Alle Eestis lühemat aega ametnikuna, ajakirjanikuna ja lektorina ning pärast Tartu Ülikooli lõpetamist vannutatud advokaat Villem Jaurami abina, olulisema aja aga vabakutselisena. Pärast Eesti okupeerimist 1940. aastal oli Alle Haridusministeeriumis Teadus- ja kunstiosakonna nõunik. Ta kuulus Eesti Kirjanike Liidu juhatusse ning ajakirjade Viisnurk ja Looming toimkonda. Aastatel 1945–1946 oli ta Eesti NSV kohtuministri asetäitja, 1946–1952 ajakirja Looming toimetaja.

August Alle luulekogud:
-----------------------

* "Üksinduse saartele" (1918)

* "Carmina Barbata" (1921)
* "Lilla elevant" (1923)
* "Laul kleidist helesinisest ja roosast seelikust" (1925)
* "Ummiklained" (1930)
* "Karmid rütmid" (1934)
* "Epigramme" (1944)

Vaata ka
--------

* Odamees (August Alle ajaleht)

Välislingid
-----------

|  |  |
| --- | --- |
|  | Tsitaadid Vikitsitaatides: **August Alle** |

* "Eesti värss" - August Alle: elulugu ja terviktekstid
* August Alle Eesti biograafilises andmebaasis ISIK
* August Alle portaalis "Tartu ilukirjanduses"
Aubrey Beardsley Jacques-Émile Blanche'i maalil
**Aubrey Vincent Beardsley** (21. august 1872 Brighton – 16. märts 1898 Menton) oli inglise illustraator. 

Beardsleyd peetakse üheks tähtsamaks *art nouveau* esindajaks. Iseloomulikud musta tindiga joonistused valgel taustal kujutavad groteskseid ja erootilisi stseene. Teemad on tihti ajaloolised või mütoloogilised (näiteks illustratsioonid Oscar Wilde'i "Salomele"). Beardsley stiili mõjutasid 19. sajandi lõpul Pariisis moes olnud jaapani puulõiked ja Henri de Toulouse-Lautreci plakatikunst. Teda peetakse lisaks Oscar Wilde'ile ja James A. McNeill Whiltlerile üheks estetismi juhtfiguuriks. 

Hoolimata lühikesest loomeperioodist (Beardsley suri 25-aastaselt tuberkuloosi) oli tema panus *art nouveau* ja plakatikunsti arengusse tähelepanuväärne.

Ta oli väljaande The Yellow Book esimeseks kunstiliseks toimetajaks. Ta kujundas selle esimesed kaanepildid ning valmistas sinna mitmeid illustratsioone.

Loomingu näiteid
----------------

* Illustratsioon Oscar Wilde'i teosele "Salome"Illustratsioon Oscar Wilde'i teosele "Salome"
* Illustratsioon Edgar Allan Poe lühijutule "The Masque of the Red Death"Illustratsioon Edgar Allan Poe lühijutule "The Masque of the Red Death"
* Illustratsioon Edgar Allan Poe lühijutule "The Murders in the Rue Morgue"Illustratsioon Edgar Allan Poe lühijutule "The Murders in the Rue Morgue"
* Teosele "Tuhat ja üks ööd" loodud kaanekujutisTeosele "Tuhat ja üks ööd" loodud kaanekujutis

|  |  |
| --- | --- |
|  | Pildid, videod ja helifailid Commonsis: **Aubrey Beardsley** |
James Meredith 2011. aastal York City särgis
**James Gregory Meredith** (sündinud 5. aprillil 1988 Alburys) on Austraalia jalgpallur, kes mängib vasakkaitsjana Austraalia kõrgliiga klubis Macarthur FC.

Ta alustas klubikarjääri Inglismaa klubis Derby County, mille noorteakadeemiaga liitus ta 2004. aastal. 2006. aastal debüteeris ta Inglismaa tugevuselt viienda liiga klubis Cambridge United, kus ta mängis Derby Countyst laenul. 2007. aasta veebruaris oli ta lühikest aega laenul Inglismaa tugevuselt neljanda liiga klubis Chesterfield.

2007. aasta juulis sõlmis Meredith lepingu Iirimaa kõrgliiga klubiga Sligo Rovers. 2008. aasta jaanuaris naasis ta Inglismaale, sõlmides lepingu League Two klubiga Shrewsbury Town. Hooajal 2008–09 mängis ta laenul Inglismaa tugevuselt kuuenda liiga klubis AFC Telford United. Aastatel 2009–2012 oli ta laenul Inglismaa tugevuselt viienda liiga klubis York City. 2012. aastal võitis ta York Cityga FA Trophy.

2012. aasta juunis sõlmis ta lepingu Inglismaa tugevuselt neljanda liiga klubiga Bradford City. Aastatel 2013–2017 mängis ta klubiga Inglismaa tugevuselt kolmandas liigas. Hooajal 2016–17 valiti Meredith League One'i hooaja sümboolsesse koosseisu. Aastatel 2017–2019 mängis Meredith Inglismaa esiliiga klubis Millwall.

2019. aasta septembris sõlmis ta üheaastase lepingu Austraalia kõrgliiga klubiga Perth Glory. 2020. aastal liitus ta Macarthuriga.

Austraalia jalgpallikoondises debüteeris Meredith 12. novembril 2015 MM-i valikmängus Kõrgõzstani vastu. Ta kuulus Austraalia koondisse 2018. aasta maailmameistrivõistlustel.

Välislingid
-----------

 James Meredith (jalgpallur) – pildid, videod ja helifailid Wikimedia Commonsis

| * v
* r
Austraalia koondis  –  2018. aasta jalgpalli maailmameistrivõistlused |
| --- |
| 

* 1 Ryan
* 2 Degenek
* 3 Meredith
* 4 Cahill
* 5 Milligan
* 6 Jurman
* 7 Leckie
* 8 Luongo
* 9 Juric
* 10 Kruse
* 11 Nabbout
* 12 Jones
* 13 Mooy
* 14 Maclaren
* 15 Jedinak (c)
* 16 Behich
* 17 Arzani
* 18 Vukovic
* 19 Risdon
* 20 Sainsbury
* 21 Petratos
* 22 Irvine
* 23 Rogic
* Treener: Van Marwijk

 | Austraalia |
**Tuhala kalmistu,** esialgse nimetusega Kata kalmistu, on kalmistu Kose kihelkonnas, praeguse haldusjaotuse järgi Kata külas Kose vallas. Kalmistu on muinsuskaitse all (kultuurimälestis nr 14409).

Kalmistu vanimasse ossa maeti juba hiljemalt 1774. aasta septembris. Aja jooksul on kalmistut laiendatud nii lõuna kui ka põhja suunas. Esimene laiendus lõuna suunas tehti hiljemalt 1880. aastate keskpaigaks. Järgnes laiendus põhja suunas. 20. sajandi teisel poolel taas lõuna poole lisatud maa-ala on piiratud kuusehekiga. Kalmistu vanemad osad on ümbritsetud põhja-, lääne- ja idaküljelt maakivist müüriga. Vanima osa põhjakülje müüris on väravakabel (1864). Samuti asub kalmistu vanimas osas 18. sajandi lõpust pärinev perekonna hauakabel. 

Kalmistu edelaosas asub esimese aastatuhande esimesest poolest pärit kivikalme (kultuurimälestis nr 18025 "Kivikalme") ja idaosas asub lohukivi (kultuurimälestis nr 17997 "Lohukivi").

Vaata ka
--------

* Tuhala kirik

Välislingid
-----------

* Tuhala kalmistu kultuurimälestiste riiklikus registris Muuda Vikiandmetes
**Lümfiurgeteks** (ladina ains *sinus lymphaticus*, mitm 
*sinus lymphatici*) nimetatakse paljude selgroogsete loomade lümfisõlmedes, lihastes või ka üldkehakatte all olevaid lümfiteid.

Lümfisõlmes paiknevad lümfiurked mis eraldavad lümfoidkude, kihnu ja põrkasid. 

Lümfiurked talitlevad sõlmes elundisiseste lümfivoolu teede ja rakuliste filtritena. Lümfiurgetes paiknevad retikulaarrakud ja makrofaagid puhastavad sõlme liikunud lümfi kehavõõrastest ainetest (antigeenidest). 

Lümfiurked moodustavad omamoodi kanalite võrgustiku. Lümfi äravoolu lümfiurgetest tagavad lümfisooned ja juhivad selle venoossesse vereringesse. 

Madudel on üsna suured ka nahaalused lümfiurked. 

Lümfiurked liigitatakse lümfoid(-immuun)süsteemi. 

Lümfiurgetega seostatakse inimestel siinushistiotsütoosi massiivse lümfadenopaatiaga.

Viited
------

1. ↑  Enn Ernits, Esta Nahkur, "Koduloomade anatoomia. Kõrgkooliõpik", Eesti Maaülikool, Tartu, Halo Kirjastus, lk 326, 2013, ISBN 978-9949-426-28-8.

Välislingid
-----------

* Sissekanne Nomina Anatomica Veterinarias Sinus lymphaticus. Lümfiurge, lk 105, 5. väljaanne, 2012
**Marc Bartra Aregall** (katalaani hääldus: [ˈmarɡ ˈbartɾə əɾəˈɣaʎ], hispaania hääldus: [ˈmarɣ ˈβartɾa aɾeˈɣal]; sündinud 15. jaanuaril 1991 Sant Jaumes) on Hispaania jalgpallur, kes mängib keskkaitsjana Türgi kõrgliigaklubis Trabzonspor. Ta on mänginud samuti Hispaania jalgpallikoondises.

Klubikarjäär
------------

### Barcelona

Bartra liitus 11-aastaselt Barcelona noortesüsteemiga La Masia. Ta edendati Barcelona B-meeskonda 2009. aastal.

Marc Bartra tegi oma debüüdi Kataloonia klubis 2010. aastal mängus Atletico Madridiga. Barcelona kaotas selle mängu 1:2. 21. mail 2011 lõi Bartra Malaga vastu oma debüütvärava.

2012–13 hooajal mängis Bartra Tito Vilanova juhendamisel 16 mängu. Barcelona võitis La Liga rekordilise 100 punktiga.

Hooajal 2014–15 aitas ta klubil võita nii Hispaania kõrgliiga, Copa del Rey kui ka Meistrite Liiga.

### Dortmundi Borussia

3. juunil 2016 liitus Bartra 8 miljoni euro eest Dortmundi Borussiaga. 

Debüütmäng toimus Saksamaa superkarikavõistlustel Müncheni Bayerni vastu, Dortmund kaotas 2:0. 14. septembril lõi ta Meistrite Liigas alagrupimängus Varssavi Legiaga värava.

27. mail 2017 aitas ta Dortmundil alistada Saksamaa karika finaalis Frankfurdi Eintrachti 2:1.

Koondisekarjäär
---------------

Bartra tegi oma debüüdi Hispaania jalgpallikoondises 16. novembril 2013 mängus Ekvatoriaale-Guinea vastu. Hispaania võitis sõpruskohtumise 2:1. Koondisekarjääri esimese värava lõi ta 11. oktoobril 2018 sõprusmängus Walesi vastu.

Ta esindas Hispaaniat koondises 2016. aasta Euroopa meistrivõistlustel.

Saavutused
----------

### Klubi

Barcelona
* La Liga: 2009–10, 2010–11, 2012–13, 2014–15, 2015–16
* Copa del Rey: 2011–12, 2014–15, 2015–16
* Hispaania superkarikas: 2013
* Meistrite Liiga: 2010–11, 2014–15
* Euroopa superkarikas: 2015
* Jalgpalliklubide maailmameistrivõistlused: 2015

Dortmundi Borussia
* DFB-Pokal: 2016–17

Betis
* Copa del Rey: 2021–22

### Rahvuskoondis

Hispaania
* U-21 Euroopa meistrivõistlused: 2011, 2013

Viited
------

1. ↑  "Dortmundi Borussia tuli Saksamaa karikavõitjaks". *ERR Sport*. 27. mai 2017. Vaadatud 11. august 2017.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Marc Bartra** |

| * v
* r
Hispaania koondis  –  UEFA Euro 2016 |
| --- |
| 

* 1 Casillas (c)
* 2 Azpilicueta
* 3 Piqué
* 4 Bartra
* 5 Busquets
* 6 Iniesta
* 7 Morata
* 8 Koke
* 9 Vázquez
* 10 Fàbregas
* 11 Pedro
* 12 Bellerín
* 13 De Gea
* 14 Thiago
* 15 Ramos
* 16 Juanfran
* 17 San José
* 18 Alba
* 19 Bruno
* 20 Aduriz
* 21 Silva
* 22 Nolito
* 23 Rico
* Treener: Del Bosque

 | Hispaania |
**Lümfokiinideks** nimetatakse vahel selgroogsete loomade lümfisüsteemi T-lümfotsüütide poolt komplekteeritavaid ja vabastatavaid väikesemolekulilisi (~12–30 kDa) lahustuvaid valke.

Lümfokiinid potentseerivad teiste lümfotsüütide funktsioone ja jagunemist ning aktiveerivad makrofaagide liikumist põletikukoldesse, abistavad B-lümfotsüüte antikehade komplekteerimisel. 

Lümfokiinid liigitatakse tsütokiinide rühma interleukiinide hulka.
 Tähtsaimad T-abistajarakkude poolt komplekteeritavad ja eritatavad lümfokiinid tänapäeval on IL-2, IL-3, IL-4, IL-5, IL-6, G-CSF – granulotsüütide ja makrofaagide (monotsüütide) kolooniat stimuleeriv faktor, interferoon-gamma.

### Tuumorinekroosifaktor

 *Pikemalt artiklis Tuumorinekroosifaktor*
Lümfokiinide hulka liigitatakse ka makrofaagide sünteesitud lümfokiin tuumorinekroosifaktor (TNF), mis aktiveerib koos IL-1-ga lümfotsüüte ja kutsub esile rakkude apoptoosi.

Viited
------

1. ↑  "Meditsiinisõnastik" 445-446:2004.
2. ↑  Immuunsüsteem, Veebiversioon (vaadatud 28.02.2014)
3. ↑  Christopher R. Chapple, William D. Steers,Practical Urology: Essential Principles and Practice: Essential Principles, Springer-Verlag, lk 189, 2011, Google'i raamat veebiversioon (vaadatud 28.02.2014) (*inglise keeles*)

Välislingid
-----------

* Horst Ibelgaufts, Lymphokines. Veebiversioon (vaadatud 28.02.2014) (*inglise keeles*)

*Selles artiklis on kasutatud ingliskeelset artiklit en:Lymphokine seisuga 28.02.2014.*
██ Ainult 1951. aasta konventsiooniga liitunud riigid
██ Ainult 1967. aasta konventsiooniga liitunud riigid
██ Mõlema konventsiooniga liitunud riigid
██ Mitteliitunud riigid
**ÜRO Pagulasseisundi konventsioon** (inglise keeles *Convention Relating to the Status of Refugees*) on konventsioon, millega 1951. aastal määratleti rahvusvahelised reeglid pagulasseisundi defineerimiseks ning varjupaiga andmist puudutavad reeglid. Need annavad kõigile põgenikele õiguse sellele, et nende avaldust vähemalt kaalutakse riigis, kus nad varjupaika taotlevad.

Esialgne 1951. aasta konventsioon puudutas Euroopa sõjapõgenikke, kuid 1967. aastal laienes selle kehtivus kogu maailmale. 

Konventsiooniga ei saa kehtestada vastutavale riigile kohustust läbi vaadata varjupaiga taotlust; kohustuse kehtestab Dublini konventsioon.

Eesti liitus pagulasseisundi konventsiooniga 1997. aastal

Välislingid
-----------

* Pagulasseisundi konventsioon Riigi Teatajas
* 

Allikas: Arengukoostöö- ja humanitaaralase terminoloogia sõnaseletusi
John J. Sullivan (2017)
**John Joseph Sullivan** (sündinud 20. novembril 1959 Bostonis) on Ameerika Ühendriikide jurist ja diplomaat, alates 5. veebruarist 2020 Ameerika Ühendriikide erakorraline ja täievoliline suursaadik Venemaa Föderatsioonis. 24. maist 2017 kuni 20. detsembrini 2019 oli ta USA aseriigisekretär. Ühtlasi oli ta 1. aprillist kuni 26. aprillini 2018 riigisekretäri kohusetäitja.

Sullivanil on bakalaureusekraad ajaloos ja politoloogias, 1985. aastal lõpetas ta Columbia Law Schooli õigusteaduse alal. Sullivan töötas kaua aega juristina nii era- kui ka avalikus sektoris. Riigiametitest on ta töötanud juhtivatel ametikohtadel kaitse- ja kaubandusministeeriumi juriidilistes osakondades.

1. septembrist 2007 kuni 14. märtsini 2008 oli ta asekaubandusministri kohusetäitja ja seejärel kuni 20. jaanuarini 2009 asekaubandusminister.

Alates 24. maist 2017 on ta riigisekretäri asetäitja ehk asevälisminister. Pärast Rex Tillersoni ametist vabastamist 31. märtsil 2018 sai Sullivanist järgmisel päeval riigisekretäri kohusetäitja.

Ta on Vabariikliku Partei liige.

|  |  |  |
| --- | --- | --- |
| Eelnev**Jon Huntsman Jr.** | **Ameerika Ühendriikide suursaadik Venemaal**2020–2022 | Järgnev**Elizabeth Rood (kt)** |
**Lümfiklapikuteks** ehk **lümfiklappideks** ehk **lümfisoone klappideks** (ladina *valvulae lymphaticae*) nimetatakse paljude selgroogsete loomade lümfikapillaarides ja lümfisoonte ning lümfiteede seintel paiknevaid klappe. 

Lümfiklapikud juhivad lümfi liikumist ja toimivad harilikult üsna pidavate tagasilöögiklappidena. Kui lümfisoonte lihased ahenevad või kui soont ümbritsevad koed pitsitavad soont liigutavad klapid lümfi vajalikus, harilikult suuremate lümfiteede, suunas.

Lümfiklapikute olemasolu, areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi.

Enamiku lümfivõrgustiku lõikes paiknevad lümfiklapikud on paarilised poolkuuklapid ja iga klapipaari kohal asetseb lihasmansett. 

Lihasmansett ja klapid moodustavad inimestel klapisegmente (ingl *lymphangion*), paljudel teistel loomadel lümfisüdamed, mida loetakse eraldi funktsionaalseteks üksusteks, nemad tagavad lümfi edasi suunamise. Suuremates lümfiteedes paiknevad klapid mõnemillimeetriliste vahedega. 

Kui lümfisoonte siserõhk tõuseb liiga kõrgeks võib lümfiklappide ja klapisegmentide töö häiritud saada ning lümf võib soontes tagasi valguda põhjustades organismis vastavas piirkonnas lümfödeemi.

Viited
------

1. ↑  Walter Nienstedt, Osmo Hänninen, Antti Arstila, Stig-Eyrik Björkqvist. "Inimese füsioloogia ja anatoomia", Werner Söderström Osakeyhtiö, Kirjastus Medicina, 6 trükk, lk 246, 2011, toimetaja Georg Loogna, tõlkija Heli Kõiv, keeletoimetaja Tiiu Sulsenberg, ISBN 9985-829-36-0.
2. ↑  Enn Ernits, Esta Nahkur, "Koduloomade anatoomia", Eesti Maaülikool, Tartu, Halo Kirjastus, lk 324, 2013, ISBN 978-9949-426-28-8.

*Selles artiklis on kasutatud ingliskeelset artiklit en:Lymphangion seisuga 15.11.2013.*
**Larissa** (kreeka sõnast *Λάρισσα*), teise nimega **Neptune VII**, on Neptuuni kaaslane, mis sai nime kreeka usundi tegelaskuju Poseidoni (Neptunuse) armukese Larissa järgi.

Avastamine
----------

Larissa avastasid tähevarjutuse juhusliku maapealse vaatluse käigus Harold J. Reitsema, William B. Hubbard, Larry A. Lebofsky ja David J. Tholen 24. mail 1981. Larissale anti ajutine nimetus **S/1981 N 1** ja avastusest teatati 29. mail 1981. Voyager 2 möödalennu ajal 1989. aastal märgati Larissat uuesti ja ühtlasi leidis kinnitust, et Larissa tiirleb oma orbiidil üksi, mille järel anti sellele 2. augustil 1989 veel nimetus **S/1989 N 2**. Stephen P. Synnotti teadaanne Larissa taasmärkamisest mainis „10 päeva jooksul võetud 5 kaadrit", mistõttu on taasmärkamiskuupäev millalgi enne 28. juulit. Kaaslasele anti nimi Larissa 16. septembril 1991.

Füüsikaline iseloomustus
------------------------

Suuruse poolest neljas Neptuuni kaaslane Larissa on korrapäratu kujuga ja paistab olevat tihedalt kaetud impaktstruktuuridega, kuid ilma geoloogilise aktiivsuseta. Väga palju rohkemat Larissa kohta ei teata. On tõenäoline, et Larissa koosneb Neptuuni algsetest kaaslastest, mis lagunesid Tritoni häirituse tõttu peagi pärast Tritoni püsimajäämist väga ekstsentrilisele orbiidile.

Orbiidi iseloomustus
--------------------

Larissa tiirleb Neptuuni sünkroonse orbiidi raadiusest madalamal, mistõttu väheneb Larissa orbiit aegamööda ja kunagi võib Larissa langeda Neptuuni atmosfääri või Roche'i piiri ületamisel laguneda tükkideks, mis jäävad Neptuuni rõngastesse tiirlema.

Uurimine
--------

Larissat on külastanud ainult Voyager 2. Kosmosesondil õnnestus Larissat pildistada.

Viited
------

1. 1 2  Mall:Cite doi
2. ↑  Williams, Dr. David R. (22. jaanuar 2008). "Neptunian Satellite Fact Sheet". NASA (National Space Science Data Center). Vaadatud 13.12.2008.
3. 1 2 3  "Planetary Satellite Physical Parameters". JPL (Solar System Dynamics). 18. oktoober 2010. Vaadatud 11.10.2011.
4. ↑  Mall:Cite doi
5. ↑  Marsden, Brian G. (29. mai 1981). "S/1981 N 1". *IAU Circular*. **3608**. Vaadatud 26.10.2011.
6. ↑  Mall:Cite doi [on page 1435]
7. ↑  Marsden, Brian G. (2. august 1989). "Satellites of Neptune". *IAU Circular*. **4824**. Vaadatud 26.10.2011.
8. ↑  Marsden, Brian G. (16. september 1991). "Satellites of Saturn and Neptune". *IAU Circular*. **5347**. Vaadatud 26.10.2011.
9. ↑  Mall:Cite doi

Neptuun
Neptuuni kaaslased

Naiad • Thalassa • Despina • Galatea • Larissa • S/2004 N 1 • Proteus • Triton • Nereid • Halimede • Sao • Laomedeia • Psamathe • Neso
Pahoehoe Kilauea vulkaanil Hawaii saarel
Pahoehoe laavavoolu edasitungiv keel
**Pahoehoe** ehk **pahoehoe-laava** on siledapinnaline laavavool.

Termin "pahoehoe" tuleb havai keelest ja tähendab sileda pinnaga mittepurunenud laavat.

Mõnikord peetakse "pahoehoe" sünonüümiks terminit "köislaava", mis ei ole korrektne. Köislaava on küll pahoehoe-laava, kuid kõik pahoehoe laavavoolud ei kuulu köislaavade hulka. Köislaava on pahoehoe, mille pealispind on niivõrd kurrutatud, et meenutab üksteise kõrval asetsevaid köisi.

Pahoehoe on levinumatest laavavooludest kõige väiksema viskoossusega. Pahoehoe on vähem levinud kui teine tuntud laavavoolutüüp aa-laava. Erinevalt aa-laavast on tahkunud pahoehoe-laava peal enamasti hea käia. Sellele vaatamata võib pahoehoes olla tühikuid, mistõttu võib pealmine koorik käija jala all murduda. Vulkanoloog Peter Francis kirjeldab seda nii: "Kui see juhtub esimest korda, oled meeldivalt üllatunud, kui kahekümnendat korda, oled meeleheitel, edaspidine aga ei kannata enam trükimusta."

Et pahoehoe on laava kohta väikese viskoossusega, on edasitungiva voolu paksus enamasti vaid 10...20 cm. Edasitungiv laava jahtub ja peatub, tema seest ja pealt aga tulevad uued voolud, mistõttu pahoehoe koosneb paljudest väikestest laavavooludest. Et laava jahtub pealt kiiremini, tekib koorik, mis sisemuses oleva vedela laava edasiliikumise tõttu lükatakse kurdu. Teatud piiri ületamisel koorik puruneb ja tekib laavavool, mille omadused on aa-laava ja pahoehoe-laava vahepealsed. See võib areneda edasi aa-laavaks. Aa-laavast ei saa aga kunagi pahoehoe-laavat.

Kui aa-laava võib moodustuda nii basaltsest kui ka andesiitsest laavast, siis pahoehoe ei koosne kunagi andesiidist, vaid ainult basaldist. Andesiitne laavavool on pahoehoe moodustumiseks liiga viskoosne.

Kui pahoehoe-laava pealmine kiht jahtub piisavalt kaua, võib tekkinud koorik laavavoolu purunemisel püsima jääda, isegi kui laavavoolu veel vedel sisu ära voolab. Sedasi võivad tekkida laavakoopad, mis püsivad kooriku kokkulangemiseni.

Vaata ka
--------

* Aa-laava
* Padilaava

Viited
------

1. ↑  Francis, P. & Oppenheimer, C. (2003). Volcanoes (2. trükk). Oxford University Press. Lk 147. ISBN 0199254699
2. ↑  Francis, P. & Oppenheimer, C. (2003). Volcanoes (2. trükk). Oxford University Press. Lk 154. ISBN 0199254699
**Taavi Esko** (sündinud 14. novembril 1950) on eesti koorijuht.

Taavi Esko lõpetas 1973. aastal Tallinna Pedagoogilise Instituudi Ants Kiilaspea dirigeerimisklassis. Talle on antud koorijuhi 5. kutsekategooria. 

Esko töötab Kuusalu Keskkooli muusikaõpetajana.

Ta on paljude kooride dirigent, sealhulgas Eesti Koolinoorte Segakoori asutaja ja kunstiline juht. 1995. aastal asutas ta vokaalansambli Voices. Taavi Esko oli segakooride üldjuht 2002. ja 2007. aasta koolinoorte laulupidudel. 

Ta on Koorijuhtide ja Muusikaõpetajate Harjumaa Ühenduse juhatuse liige, Eesti Segakooride Liidu juhatuse liige aastast 2003, Eesti Kooriühingu mentor.

Tunnustus
---------

* 1985 Eesti NSV teeneline õpetaja
* 2000 Valgetähe V klassi teenetemärk
* 2000 Riho Pätsi nimeline preemia
* 2000 Gustav Ernesaksa preemia (kooli koorimuusika edendamise eest)
* 2000 Harjumaa teenetemärk
* 2002 Riho Pätsi Koolimuusika Fondi stipendium
* 2007 Heino Kaljuste nimeline preemia
* 2019 Aasta dirigent-muusikaõpetaja

Viited
------

1. ↑  Teenetemärkide kavaleride andmekogu – 3369
2. ↑  Koolmeister, Aiki. Eesti Kooriühing jagas aastapreemiaid. Eesti Kooriühingu veebisait, 26. jaanuar 2020.
**Eigu mõis** (saksa keeles *Kimmelshof*) oli poolmõis Kadrina kihelkonnas Virumaal..

Poolmõisa suurus oli 90 tiinu, eraldati Vohnja mõisast 1858. aastal.

Viited
------

1. ↑  Eigu mõis Rahvusarhiivi Eesti ala mõisate registris (vaadatud 14.01.2018)

Välislingid
-----------

* Eigu mõis Rahvusarhiivi Eesti ala mõisate registris

Kadrina kirik
Kadrina kihelkond

**Kirik**: Kadrina  

**Mõisad**: Arbavere mõis | Eigu mõis | Hulja mõis | Hõbeda mõis | Imastu mõis | Ilumäe mõis | Jõepere mõis | Jõetaguse mõis | Kadrina kirikumõis | Kihlevere mõis | Kolu mõis | Kruusimäe mõis | Kõrve mõis | Lante mõis | Lasila mõis | Liblika mõis | Liigvere mõis | Lepiku mõis | Loksu mõis | Muike mõis | Muusi mõis | Mõndavere mõis | Neeruti mõis | Oonurme mõis | Pala mõis | Pakitu mõis | Palmse mõis | Polli mõis | Pressi mõis | Päri mõis | Saksi mõis | Sakussaare mõis | Sinnepali mõis | Soomukse mõis | Tuimõisa mõis | Tõdva-Kõnnu mõis | Udriku mõis | Undla mõis | Uku mõis | Vandu mõis | Vasivere mõis | Vatku mõis | Vohnja mõis | Võduvere mõis | Võsu mõis
|  |
| --- |
|  |
| Medium Tank Mark C Hornet
Mark C |
| Mark C Hornet tehnilised andmed |
| Pikkus | 7,92 m |
| Laius | 2,54  m |
| Kõrgus | 2,9  m |
| Kaal | 20,321  t |
| Kiirus | maastikul ? km/h  maanteel 12,7 km/h |
| Käiguvaru | maanteel ? km/h  maanteel 225 km |
| Suurtükk | - |
| Kuulipildujad | 4X 8 mm Hotchkiss  7200 padrunit |
| Soomus | 6–14 mm |
| Mootor | 6 silindriline Ricardo tankimootor |
| Mootori võimsus | 150 hj |
| Meeskond | 4 inimest |

**Mark C Hornet** oli Suurbritannias esimese maailmasõja ajal välja töötatud ja toodetud keskmine tank. Tank valmis alles sõja lõpus ja sõjategevusest osa ei võtnud.

Eelulugu
--------

Mark C joonis
Mark C-d arendati paralleelselt Mark B-ga ja ka plaanid valmisid umbes samal ajal detsembris 1917. Mark C peakonstruktor oli Sir William Tritton, kes oli ka Mark A Whippeti konstrueerija. Plaaniti nii emast kui ka isast (kahuriga) versiooni, kuid isaseid tanke ei valmistatud. Tritton pööras tanki loomisel erilist tähelepanu mootori ja veermiku paigutusele, et tagada maksimaalselt lihtne hooldus. Tank oli mõeldud massiliseks tootmiseks.

Prototüüp valmis 1918. aasta suvel ja pärast üliedukaid katseid telliti oktoobri alguses 200 Mark C-d. Pikaajalised plaanid nägid ette lausa 6000 masina tootmist.

Kirjeldus
---------

Mark C-d Glasgow's
Kontseptuaalselt sarnanes Mark C Mark B-ga: mootor taga, rombikujulised üle kere jooksvad roomikud ja võitlusruum ees, lisaks veel pöörlev komandöritorn. Relvastus koosnes neljast 8 mm Hotchkissi kuulipildujast 7200 padruniga.

Tank kaalus 20 tonni, oli 7,92 m pikk, 2,54 m lai ja 2,9 m kõrge.

Tanki mootor oli 6-silindriline 150-hobujõuline (112 kW) Ricardo tankimootor, mis arendas maanteel kiirust kuni 12,7 km/h. Bensiinipaak mahutas 682 liitrit kütust, mis andis tanki tegevusraadiuseks 225 km. Mark C suutis ületada kuni 3,05 m laiusi kaevikuid.

Kasutamine
----------

Enne kui tank kasutusele jõuti võtta, lõppes sõda. Suurejoonelistest tootmisplaanidest loobuti ja valmis ainult 48 masinat, mis jäid Suurbritannia sõjaväe teenistusse kuni 1925. aastani.

Viited
------

1. 1 2 3 4 5 6  Chant, lk 32–33

Kirjandus
---------

* Christopher Chant *World Encyclopedia of the Tank. Second edition* Inglismaa Sutton Publishing. 2002. ISBN 0750931477 *Inglise k.*


| * v
* r
Tankid Esimeses maailmasõjas |
| --- |
| Itaalia  | 
Fiat Tipo 2000 **·**  Fiat Tipo 3000 |
| Prantsusmaa  | 
Schneider CA 1 **·**  St Chamond **·**  Renault FT-17 **·**  Char 2C |
| Saksamaa  | 
A7V **·**  LK I **·**  LK II **·**  LK III **·**  A7V-U **·**  K-Wagen |
| Suurbritannia  | 
Flying Elephant **·**  Little Willie **·**  Mark I **·**  Mark II - Mark VII **·**  Mark VIII Liberty **·**  Mark A Whippet **·**  Mark B **·**  Mark C Hornet **·**  Mark D |
| Venemaa  | 
Tsaar-tank **·**  Vezdehod |
| 
Kategooria: Sõjatehnika |
**Mihkel Kõrbe** (sündinud 11. oktoobril 1989) on eesti pedagoog.

Hariduskäik
-----------

1996. aastal alustas kooliteed Merivälja Algkoolis. Alates teisest klassist õppis Kadrioru Saksa Gümnaasiumis, mille lõpetas hõbemedaliga aastal 2007. Seejärel lõpetas Tartu Ülikooli õigusteaduse erialal aastal 2011.

Õpetajakarjäär
--------------

Programmi "Noored kooli" kaudu tuli Kõrbe tagasi kooli õpetama ajalugu, ühiskonnaõpetust ja saksa keelt. Esialgu töötas ta Haapsalu Gümnaasiumis ning vedas Haapsalu lasteaias varase saksa keele programmi. Aastast 2013 tegutseb ta õpetajana oma kunagises koolis, Kadrioru Saksa Gümnaasiumis. 

Ajaloo-olümpiaadi komisjoni liige ja olümpiaaditööde koostaja. Tallinna Ülikoolis korraldanud õpetajate täiendkoolitusi õppeainete lõimingu ja õpetajate erialase arengu teemadel.

Kadrioru Saksa Gümnaasiumi gümnaasiumi õppetoolijuht Kõrbe osales „Education 4 future" programmis, mis aitab luua selgemat arusaama 21. sajandi koolist ning toetab muutuva õpikäsituse juurutamist Kadrioru Saksa Gümnaasiumis.

Swedbanki klassiekskursioonide konkursi #MeieReis žürii liige. Aastatel 2014 ja 2015 oli Maxima Tulevikutalendi žürii liige.

"Õpi õpetajaks!" kampaania reklaamnägu.

Liikmesus ja tunnustus
----------------------

Mihkel Kõrbe on Eesti Õpetajate Liidu juhatuse liige. Eesti Ajaloo- ja Ühiskonnaõpetajate Seltsi ja Eesti Saksa Keele Õpetajate Seltsi liige. 

Aastal 2017 pälvis Kõrbe Tallinna aasta noore õpetaja aunimetuse. Aastal 2018 pälvis Tallinna Haridusameti tunnustuse õpetajate koostöisuse arendamise eest.

Isiklikku
---------

Kõrbe vanaisa August Kõrbe oli samuti pedagoog.
Taavi Einaste 2021. aasta Arvamusfestivalil
**Taavi Einaste** (sündinud 17. juunil 1980) on eesti biotehnoloogia- ja IT-ettevõtja. Ta on õppinud Tallinna Reaalkoolis ja Tartu Ülikoolis tehnoloogia juhtimise erialal.

Ettevõtlus
----------

Ta on ettevõtete Bioatlas OÜ, DNA Art Development OÜ ja Labtowellnes OÜ kaasasutaja Indrek Kasega ning Tibusid Loeme Sügisel OÜ asutaja, mis tegeleb investeerimisega. Juhatuse liige on ta 4 osaühingus ning osanik 5 osaühingus.

Osalemine poliitikas
--------------------

Einaste osales 2021. aasta kohaliku omavalitsuse volikogude valimistel Lääne-Virumaal Haljala vallas valimisliit PLAAN A nimekirjas. Valimistel anti tema poolt kolm häält.

Isiklikku
---------

2017. aastal abiellus ta Susan Luitsaluga. Varasema elukaaslasega on Einastel kaks last.

Viited
------

1. ↑  Inforegister.
2. ↑  Kohalikud valimised 2021. Haljala vald.
3. ↑  Meisi Volt, PALJU ÕNNE! Susan Luitsalu sõudis taas abieluranda, Õhtuleht, 17. august 2017

Välislingid
-----------

* IDÜLL KAPTENIKÜLAS: Nortali partner Taavi Einaste ja kirjanik Susan Luitsalu soetasid koroonapelgupaiga Käsmusse. Kroonika, 22.11.2020.
* Taavi Einaste. Simply Go võiks avada piirid. err.ee, 05.02.2021.
* Merekultuuri taasväärtustamisele hoogu juurde! Valimistutvustus.